ફિલ્મની શરૂઆતમાં જ નીરજા આવે છે ત્યારે જ એની સોસાયટીની એક બોરિંગ પાર્ટીમાં જીવ આવે છે, રાજેશ ખન્નાની મોટી ફેન, માતા-પિતાની 'લાડો' ફુલ ઓફ લાઈફ છે. ટેક્સી ડ્રાઈવરને એ કહે છે કે એણે 'આનંદ' સાત વાર થિયેટરમાં જોઈ છે, પાર્ટીમાં રાજેશ ખન્નાની સ્ટાઈલમાં ડાન્સ કરતી, એમની અદાઓની નકલ કરતી નીરજાને જોઈને આપણા ચહેરા પર સ્માઈલ આવી જ જાય. નીરજા મોડેલિંગ કરતી હોય છે એની સાથે સાથે પેન એમ એરવેઝમાં એર હોસ્ટેસની નોકરી કરે છે, અને હેડ પર્સર તરીકે એની પહેલી ફ્લાઈટમાં એને એ રાતે જવાનું છે.